Усё гэта значыць, што пералічаныя аб’екты спадчыны, калі ў іх неабходна будзе зрабіць капітальны рамонт, змогуць разлічваць на грошы з дзяржаўнага бюджэту краіны. Напрыклад, я ўжо неаднаразова пісаў пра тое, што ў Чачэрску Гомельскай вобласці мясцовыя ўлады шукаюць грошы на рэстаўрацыю былой сядзібы Чарнышовых-Круглікавых. Па папярэдніх разліках начальніка аддзела ідэалогіі, культуры і па справах моладзі Чачэрскага райвыканкама Юліі Басаргіной, толькі на пачатак работ патрэбна каля 5 мільярдаў рублёў.